Dette handler vanligvis om at tjenesten er begrenset på forskjellige måter. En variant er at man har redusert antall land og servere, noe som betyr at det ikke er like lett å finne en fungerende server hvis du for eksempel vil få tilgang til det utenlandske tilbudet på en streamingtjeneste med geoblokkering. En annen variant er at man har satt et tak på hvor mye data du kan bruke per måned. Dette taket er ofte veldig lavt, og datamengden kan vanligvis forbrukes på bare noen få timer eller enda mindre.
Med en gratistjeneste må man også spørre seg hva leverandøren tjener penger på. Det gamle ordtaket "hvis du ikke betaler for produktet, er det du som er produktet" kan passe godt her.
Hvis du er usikker på om du vil ha en VPN-tjeneste, er det vanligvis bedre å benytte deg av tilbudene om testperioder som mange leverandører har. Da får du en idé om hva tjenesten er god for uten begrensninger. Hvis du er fornøyd, kan du slå til og betale for tjenesten, noe vi anbefaler å gjøre.